Jazmína Piktorová, Sabina Bočková (CZ): MIKROSVETOVI
2025-09-06 17:00 (Europe/Paris) | Maribor center / Lutkovno gledališče Maribor
plesno-lutkovna predstava za občinstvo (4+)
V sodelovanju s Poletnim lutkovnim pristanom in Lutkovnim gledališčem Maribor Mikrosvetovi je igriva in poetična predstava, ki občinstvo vabi k ponovnemu odkrivanju lepote majhnih, pogosto spregledanih stvari. Skozi mikro-gibanja, telesne krajine in preproste predmete raziskuje krhkost našega obstoja in bogastvo drobnih vsakdanjih trenutkov.
V odprtem, domišljijskem prostoru spodbuja tako otroke kot odrasle, da upočasnijo, postanejo pozorni in skupaj soustvarjajo edinstvene mikrosvetove – kjer ima vse svoj pomen in potencial.

Povezava do originalnega članka

Dobrodelni koncert s Kingstoni
2025-09-06 17:00 | Maribor center / Vetrinjski dvor
Zavod 13 vabi na dobrodelni koncert s priljubljeno glasbeno skupino Kingston, ki bo poskrbela za razigrano vzdušje in večer poln glasbe ter plesa. Dogodek je namenjen prav vsem, saj je najpomembneje, da pridete z dobro voljo in pripravljeni na nepozabno druženje.
Celoten izkupiček od prodanih vstopnic bo namenjen financiranju tedenskih fizioterapij za Tinko in Vida, zato z obiskom ne boste le uživali v odličnem glasbenem večeru, temveč tudi prispevali k plemenitemu cilju.
Vstopnice:

Družinska karta (starša + 2 otroka do 15 let): 30 €
Posamezna vstopnica: 15 €

Nakup vstopnic:

Fotokopirnica Gallus, Grajska 5, Maribor
Po elektronski pošti: info@zavod13.org (vstopnice prejmete po pošti skupaj z računom)

Pridružite se nam, podprite dobrodelnost in zaplešite ob največjih uspešnicah skupine Kingston!

Povezava do originalnega članka

Glasen neslišen svet - zvočni sprehod
2025-09-06 18:00 | Maribor center / Lutkovno gledališče Maribor, Mariborski otok
Nagib in Lutkovno gledališče Maribor Zgodba o prijateljstvu, o povezanosti.

Povezava do originalnega članka

Krišjānis Sants (LV), Erik Eriksson (SE): VĒRPETE/VRTINEC
2025-09-06 18:00 | Maribor center / Minoritska cerkev
plesno-glasbena predstava
Občinstvo si deli isti prostor kot izvajalca in mnogi so svojo izkušnjo opisali, kot da bi se znašli sredi naravne sile, ki jo najprej začuti telo in nato um. V predstavi Vērpete (vrtinec) ustvarjalca in izvajalca Erik Eriksson in Krišjānis Sants za izhodišče vzameta princip vrtečega se para – gibanja, ki je bolj znano v igrah in ljudskem plesu.
Razvijeta ga v ples natančnosti, hitrosti, zaupanja in navdušenja. Ko se z roko v roki vrtinčita skozi prostor, izvajalca združita občinstvo. Tako vsi sodelujejo v dinamičnih vzorcih ponavljanja.
Vērpete spremlja glasba v živo, vibrafon in kitara, kar ustvarja gosto in objemno zvočno pokrajino, ki jo izvajata Mārtiņš Miļevskis in Rihards Lībietis.

Povezava do originalnega članka

Večerja v gozdu
2025-09-06 18:00 - 21:00 | Pohorje / Hočko Pohorje 133, 2208 Pohorje
Pod zvezdami, med vonjem smrek in šepetom vetra, bo skrita jasa pri Pohorje Village Wellbeing Resortu za eno noč postala kulinarična pravljica. Večerja v gozdu – gurmansko doživetje, ki združuje naravo, okus in čarobnost trenutka.
V petek, 5. septembra 2025, se na skriti jasi pri Pohorje Village Wellbeing Resortu odvije nepozabno kulinarično doživetje pod zvezdami. Med vonjem smrekovih iglic in šepetom vetra bo miza postala oder za zgodbo, ki jo piše narava.
Kaj vas čaka:

Sprejem s pijačo dobrodošlice – hišna penina (brut, vinogradništva Puklavec Family Wines)
Postrežna večhodna večerja lokalnih okusov
Vinska spremljava – 3 vrste lokalnih vin
Zaključek v ambientalnem Lobby baru z lokalnim digestivom – borovničkami

Meni:

Starter – Pozdrav iz kuhinje
Juha – Kremna bučna juha, obogatena z aromami jeseni
Glavna jed – Hišni skutin štrukelj v družbi sočnega govejega medaljona z gobovo omako in brusnicami
Sladica – Mini pohorska omleta

Cena:

59,00 € / osebo
69,00 € / osebo s povratnim gondolskim prevozom – Pohorsko vzpenjačo

Rezervacije obvezne:

info@resort.si
+386 (0)2 603 55 00

Povezava do originalnega članka

Žan Serčič
2025-09-06 20:00 | Pohorje / Podgorje pod Čerinom 3, 3213 Frankolovo
15 Let navdiha!
Žan Serčič se vrača na oder v enem svojih najljubših ambientov – v intimno vzdušje Grada Rače. Ob svoji 15-letnici ustvarjanja pripravlja poseben koncertni večer, ki bo preplet čustev, glasbe in nepozabnih trenutkov.
Datum: 6. september 2025 ob 20.30
Od prvih korakov kot fant s kitaro do enega najbolj prepoznavnih glasbenikov pri nas, Žan že 15 let navdušuje s pesmimi o ljubezni, povezanosti in življenju. Tokrat bo s poslušalci delil izbor svojih največjih uspešnic ter nekaj posebnih presenečenj, ki jih je pripravil posebej za to priložnost.
Vstopnice: na voljo preko EventimaPovezava: Eventim – Žan Serčič, Grad Rače
Vabljeni na večer, kjer se bodo prepletli intimnost, čustva in glasbena magija.

Povezava do originalnega članka

Katja Kučina: Odsev
2025-09-06 20:00 | 1ff91eb0-f8fd-4e84-bcf7-73b6443f930c
plesna predstava
Ujeta v toksičnem odnosu. Čuti, da nekaj ni v redu, a nima moči, da bi odšla. Ne razume, zakaj se odnos preobraža v tesnobo in utež. Njen notranji glas ji pravi, da obstaja druga pot. Sama pa se mora odločiti, ali jo bo izbrala.
Povezava do originalnega članka

DRAG ŠOV
2025-09-06 20:00 - 22:00 | Kulturni inkubator
Sobota, 6. september 2025 // ob 20. // Kulturni inkubator
V soboto, 6. septembra 2025, se v Kulturni inkubator vračajo dragshowi, ki jih MKC Maribor organizira v sodelovanjem s kraljicami preobleke iz Haus of Vulva. Začetek je ob 20. uri. Vstop je brezplačen, so pa zaradi omejenega števila prostih mest obvezne predhodne prijave.
Maribor z’aj pa tak! Poslušaj … ali bolje rečeno…beri?
Noč, ki prihaja, bo zavita v tančico skrivnosti. Ne sprašuj, kaj te čaka – začutil_a boš, da moraš priti. Na odru se bodo razkrile energije, ki jih ne moreš ujeti z besedami:

Karmen Daš – karizma v očeh in skrivnost na ustnicah. Ko stopi na oder, se realnost upogne njenemu ritmu. Taka … ‘‘gajstna’’.
Miss Pearlicioust – mednarodna ikona, ki ti bo brezkompromisno ukradla pogled. Taka … lepa.
Glupa Pupa Kunt – naivna, poredna, nepozabna … lepota, ki pretrese. Taka … zabavna.
Divji Oskar – skrivnost, ki jo lahko razvozlaš samo v živo. Taki … boš videl_a.

Pridi z odprtim srcem. Pridi, ker si zaslužiš noč, ki sama še ne ve, kaj bo – a ti bo pokazala tiste dele sebe, za katere nisi vedel, da obstajajo.
Vstop je brezplačen, so pa zaradi omejenega števila prostih mest obvezne predhodne prijave.

PRIJAVA

Povezava do originalnega članka

Mariborska sinagoga – kulturni spomenik državnega pomena
2025-09-07 00:00 - 2025-10-10 00:00 | Maribor center / Židovska ulica 4
V času Evropskih dnevov judovske kulture organiziramo dneve odprtih vrat.
V času Evropskih dnevov judovske kulture organiziramo dneve odprtih vrat.
Takrat si lahko Sinagogo Maribor ogledate brezplačno v naslednjih terminih:

7. september, 10:00 – 14:00
29. september – 3. oktober, 8:00 – 16:00
6.-10. oktober, 8:00 – 16:00

Nekdanja mariborska sinagoga je edina ohranjena srednjeveška sinagoga v Sloveniji. Danes v njej domuje Center judovske kulturne dediščine Sinagoga Maribor, stavba sinagoge pa je zaščitena kot kulturnozgodovinski spomenik državnega pomena.
Obiskovalci si bodo lahko v sklopu dneva odprtih vrat ogledali nekdanjo sinagogo in izvedeli kaj več o judovski skupnosti, ki jo je nekoč uporabljala.
Povezava do originalnega članka

Romanje na Gorco in procesija s svečkami
2025-09-07 10:00 - 2025-09-08 12:00 | 9f903d15-7891-433b-bcd2-bcd3d5e2cda7-1
Doživite prazničen obisk ene prepoznavnejših Marijinih cerkva v Sloveniji – Marijino svetišče na Gorci v Malečniku. Čarobna procesija s svečkami in bogata duhovna izkušnja.
Največji praznik Marijinega svetišča na Gorci v Malečniku je Marijino rojstvo. Že 07. 09. 2025 bo v svetišču potekala žegnanjska nedelja (sveti maši ob 8.00 in 10.00 – po maši pripravlja pogostitev Društvo malečniških gospodinj), nato pa sledijo ob 19.00 litanije, slovesna sveta maša ter po njej procesija s svečkami in Marijinim kipom.
Po sveti maši se nam bodo tradicionalno pridružili romarji iz Cerkvenjaka. Do polnoči bo v svetišču bdenje in nato še romarska polnočna maša. Na sam praznik, 08. 09. 2025, pa bo praznično sveto mašo ob 10.00 vodil zaslužni nadškof dr. Marjan Turnšek in tudi blagoslovil obnovljene sedilije.
Prepeva župnijski pevski zbor. V Marijini cerkvi na Gorci bo na voljo spovednik, prejeti pa bo mogoče popolni/svetoletni odpustek. Zdravstveno oskrbo za romarje bo zagotovila Malteška pomoč Slovenije, prevoz invalidov na vozičkih pa VDC Polž Maribor.
Gre za povezovanje v skupnosti.
Povezava do originalnega članka

Romanje na Gorco in procesija s svečkami
2025-09-07 10:00 - 2025-09-08 12:00 | Romanje na Gorco in procesija s svečkami

Pihalni orkester Pošta Maribor
2025-09-07 10:30 - 11:00 | Maribor center / Paviljon Mestnega parka
Tradicionalni nedeljski koncerti v paviljonu Mestnega parka Maribor.
Prirejanje koncertov v Mestnem parku ima bogato tradicijo. Njeni začetki segajo v leto 1890, ko so ob priljubljeni in vselej dobro obiskani promenadi postavili glasbeni paviljon ter v njem po zgledu številnih evropskih središč pričeli s prirejanjem koncertov na prostem. Ti so bili na prelomu devetnajstega stoletja
izjemno priljubljeni in so predstavljali pomemben del družabnega življenja. Tako je ostalo vse do danes, ko to tradicijo nadaljujemo z nedeljskimi matinejskimi koncerti.

Koncerte v parku je podprla Mestna občina Maribor.
Ob slabem vremenu prireditev odpade.
Organizator si pridržuje pravico do spremembe programa.

Povezava do originalnega članka

Tradicionalno letno srečanje na Bresterniškem vrhu
2025-09-07 14:30 | mom-ks-in-kc-bresternica-dom-krajanov-visit-maribor-pohorje-slovenia
Vabiljeni na tradicionalno letno srečanje na Bresterniškem vrhu.
Prisrčno vabljeni, da se nam v nedeljo, 7. septembra 2025, pridružite na tradicionalnem letnem srečanju pri kužnem znamenju na Bresterniškem vrhu.
Zbirno mesto za pohodnike je ob 14.30 pred Domom krajanov v Bresternici. Skupaj se bomo podali na pešpot do Bresterniškega vrha, kjer bo ob 16.00 kratko molitveno srečanje.
Za vse, ki poti ne morejo prehoditi peš, je možen dostop z avtomobilom do kmetije Ofič na Mediču.
V primeru slabega vremena dogodek odpade.

Povezava do originalnega članka

Béatrice Lartigue: Razkrivanje arhitekture
2025-09-08 18:00 - 2025-10-04 13:00 | Maribor center / artKIT, Glavni trg 14, Maribor
odprtje samostojne razstave Béatrice Lartigue: Razkrivanje arhitekture
Vljudno vabljeni na odprtje razstave Razkrivanje arhitekture francoske umetnice Béatrice Lartigue, ki bo v ponedeljek, 8. septembra 2025, ob 18. uri v razstavišču artKIT. Razstava Razkrivanje arhitekture v projektih Nevidna mesta in Nedokončano mesto vzpostavlja subtilen diptih in dialog med preteklim in potencialnim mestom, kjer je arhitektura tako nosilka kolektivnega spomina zgodovinske arhitekture in hkrati vizija za urbano, spekulativno generirano formo prihodnosti mesta.
Nedokončano mesto (2025) uteleša organizem v nenehni mutaciji, ki fragmentira, dekonstruira in se ponovno rojeva. Nasprotno pa Nevidna mesta (2020) razkrivajo krhke odtise spomenikov, kjer odsotnost in spomin preoblikujeta obrise realnosti. Skupaj ti dve deli tketa dialog med prihodnostjo in spominom, metamorfozo in izginotjem in kjer arhitektura postane pripoved in stvar časa.
Razstava nas vabi, da razmišljamo o mestu kot živem bitju in izrazu oprijemljivega spomina.

Povezava do originalnega članka

Marina Gumzi: Duševno zdravje na filmu, v filmu, za filmom
2025-09-09 18:00 | OBRAT
9. 9. 2025 ob 18.00, OBRAT
Cikel Filmski pogled

Marina Gumzi: Duševno zdravje na filmu, v filmu, za filmom

V torek, 9. 9. 2025, te v okviru Cikla Filmski pogled ob 18.00 vabimo v OBRAT, prostor umetnosti in participacije, na predavanje Marine Gumzi z naslovom Duševno zdravje na filmu, v filmu, za filmom.

Predavanje je zamišljeno kot razgled čez akutno, kljub temu pa močno zapostavljeno problematiko duševnega zdravja filmskih delavk in delavcev; s pomočjo študij iz drugih nacionalnih okolij bomo razmišljali o trendih na tem področju znotraj domače filmske skupnosti ter o možnih sistemskih ukrepih in načinih podpore. Od robustnejše regulacije delovnega okolja v smeri nižanja stresa povezanega s hierarhičnimi profesionalnimi strukturami in izrazito prekarnostjo, ukrepov za doseganje večje vključenosti tradicionalno zapostavljenih družbenih skupin in vpeljave etičnih standardov za delo na filmskih projektih ter produkcijsko-administrativnih procesih.

Marina Gumzi

je v Ljubljani in Berlinu študirala dramaturgijo ter gledališke in filmske vede, na filmskih šolah Ludwigsburg in La Fémis pa filmsko produkcijo. Diplomantka podiplomskega programa na temo prihodnosti filma „Next Wave“ na DFFB Berlin, študirala tudi Degrowth in ekološko ekonomijo na ICTA-UAB. Deluje kot producentka in scenaristka, posebej jo zanima presečišče med dokumentaristiko in fikcijo. Veliko pozornosti nameni sodelovanju s samosvojimi ustvarjalkami in ustvarjalci iz regije, oblikovanju interdisciplinarnih okolij za skupinsko ustvarjanje ter mentorskemu delu z mladimi. Kot raziskovalka obenem sodeluje pri raziskovalnih projektih o sodobnih praksah znotraj filmskih sistemov in njihovih podpornih mehanizmov, zlasti v zvezi z zmanjševanjem vpliva na okolje ter krepitvijo raznolikega in vključujočega sektorja. Kot gostujoča predavateljica je predavala na filmski univerzi Krzysztofa Kieślowskega na Poljskem, na filmski univerzi Konrad Wolf v Potsdamu v Nemčiji pa je delovala kot akademska raziskovalka.

Cikel Filmski pogled organiziramo Pekarna Magdalenske mreže in Film Factory, soorganizira ga Mariborska knjižnica.

Filmski pogled

je cikel predavanj, katerega cilj je približati filmsko umetnost širšemu občinstvu skozi poglobljeno obravnavo različnih teoretičnih in kritičnih pristopov. V letošnjem ciklu bomo raziskovali film kot medij, ki je tako umetniški izraz kot tudi odraz širših družbenih in političnih razmer, pa tudi različne vidike filmskega ustvarjanja. Vsako predavanje bo ponudilo nov pogled na film, med drugim tudi skozi filmske teorije in skozi vprašanje filma kot orodja za propagando in kulturno diplomacijo. V ospredju cikla bo raziskovanje, kako avdiovizualna dela in filmsko ustvarjanje nasploh osvetliti z manj znanih, nepričakovanih perspektiv, ki nas vodijo k poglobljenemu razumevanju filma. Poglobljeno bomo obravnavali vlogo filma pri reprezentaciji identitete, vpliv avdiovizualne industrije na kulturne in politične tokove ter film kot izobraževalno orodje. Posebno pozornost bomo namenili vplivom zahtevnega ustvarjalnega okolja na psihološko blagostanje filmskih ustvarjalcev in raziskali možne pristope za zagotavljanje podpore ter ohranjanje ravnovesja v filmski produkciji.

Cikel bo obravnaval filme, ki so postavili pomembna vprašanja o vlogi filma v širši družbeni debati. Predavatelji bodo analizirali ključne vidike filmske umetnosti in njenega vpliva na naše dojemanje sveta, hkrati pa nas bodo usmerili v razumevanje, kako film skozi zgodovino ni zgolj pripovedoval zgodb, temveč je oblikoval tudi način, kako gledamo in razumemo svet okoli nas.

Povezava do originalnega članka

Nevrodivergentna filmska noč
2025-09-09 19:00 - 21:00 | Kulturni inkubator
NEVRODIVERGENTNO DRUŽENJE
NEVRODIVERGENTNA FILMSKA NOČ
Torek, 9. september 2025 // ob 19.00 // Kulturni inkubator
V torek, 9. septembra 2025, bo v Kulturnem inkubatorju ob 19. uri že tretja letošnja Nevrodivergentna filmska noč z Mag in Kostyo. Kaj bo na sporedu? Pridi in poglej.

Kaj gledamo? Boste videli 😉
Kaj bomo grickali? Kokice, čips in karkoli prineseš s seboj.
“Ampak moja pozornost je tako kratka?!” Na voljo bodo zvezki, pisala in flomastri. Ne bojte se s seboj prinesti “fidget toys”, plišastih igrač ali svojih risalnih pripomočkov!
Dogodek bo v torek, 9. septembra 2025, med 19. in 21. uro v Kulturnem inkubatorju. Potekal bo v slovenščini in angleščini!
𝙏𝙒𝙨 in potencialni “spoilers”: Smrt živali, zapuščena žival, zapuščeni otroci, prikaz odvisnosti, uporaba drog, pasje borbe, blage telesne poškodbe, namerno telesno poskodovanje, poskus samomora, smrt družinskega člana, razkritje LGBT osebe, neprimerno izražanje, rasne žaljivke, prikaz mentalnih bolezni, avtomobilska nesreča.

Povezava do originalnega članka

Toti tedn
2025-09-09 20:00 - 2025-09-12 00:00 | Maribor center / Glavni trg, 2000 Maribor
Glavni trg bo od 9. do 12. septembra postal oder za zaključek poletja, kot se spodobi. TOTI TEDN prinaša tri večere, ki jih boste želeli preživeti v mestu, med prijatelji in znanci, ob dobri energiji in znanih obrazih.

9. september: Za uvod prihaja ena najboljših klap na svetu – Klapa Dalmari, ki prihaja iz Maribora, zato bo večer še toliko bolj poseben. Dalmatinski napevi in domače srce – popolna kombinacija za obujanje poletnih trenutkov.
11. september: Čas je za smeh! Na oder prihaja Denis Avdić, najbolj priljubljeni slovenski standuper. Pričakujte večer poln nepričakovanih zasukov in trenutkov, ko se boste smejali na glas.
12. september: Zadnji večer bo v znamenju prave mariborske legende – Zorana Predina z bandom. Njegove pesmi in zgodbe, stkane med Pohorjem, Kalvarijo in Piramido, bodo poskrbele, da bo slovo od poletja nepozabno.

Poslovimo se od poletja skupaj – sproščeno, v dobri družbi in z nasmehom!

Povezava do originalnega članka

13. bienale lutkovnih ustvarjalcev Slovenije
2025-09-10 00:00 - 2025-09-14 00:00 | bienale-lutkovnih-ustvarjalcev-slovenije-visit-maribor-pohorje-slovenia-slovenija-1
Izbor najboljših slovenskih lutkovnih predstav
Med 10. in 13. septembrom 2025 bo Lutkovno gledališče Maribor gostilo 13. bienale lutkovnih ustvarjalcev Slovenije.Festival, ki ga skupaj pripravljata Ustanova lutkovnih ustvarjalcev in Lutkovno gledališče Maribor, prinaša izbor najboljših slovenskih lutkovnih predstav zadnjih dveh sezon, ki jih je izbral selektor Igor Tretinjak. Ogledal si je več kot 40 predstav in v tekmovalni program uvrstil deset produkcij, štiri pa bodo na ogled v spremljevalnem programu.
TEKMOVALNI PROGRAM

Hiša otrok in umetnosti & Lutkovno gledališče FRU-FRU: Velik lonec, majhna miš
Lutkovno gledališče Ljubljana: Hiša za lutke
Lutkovno gledališče Ljubljana: Mišek Julijan
Lutkovno gledališče Ljubljana: Transport: Odhod
Lutkovno gledališče Maribor: Transport: Tovor
Lutkovno gledališče Maribor: Tok tok tok
Moment & Hiša otrok in umetnosti: Smrt in mleko
Moment & Lutkovno gledališče Maribor: Dobro jutro, travnik
SLG Celje: Paradiž
Teatro Matita: Harms je kriv!

SPREMLJEVALNI PROGRAM

Lutkovno gledališče Ljubljana: Hiša iz pločevine
Bazilika & Hiša otrok in umetnosti: Kako objeti ježa
Mini teater: Vampirček gre v šolo
Teater Štrik & Gledališče Dela: Sub Aqua, Sub Aqua

Poleg predstav bo festival obogaten z osrednjo razstavo štirih lutkovnih tehnologov (Lorenci, Lebar, Ritmanič, Srdić) ter s strokovnimi dogodki in srečanji. Predstave bo ocenjevala mednarodna žirija v sestavi Ivo Barić, Tanja Komadina in Maša Radi Buh.

Povezava do originalnega članka

13. bienale lutkovnih ustvarjalcev Slovenije
2025-09-10 00:00 - 2025-09-14 00:00 | 13. bienale lutkovnih ustvarjalcev Slovenije

Vampirček gre v šolo
2025-09-10 10:00 | Maribor center / Lutkovno gledališče Maribor, Velika dvorana
Vampirček gre v šolo je prisrčna in duhovita predstava, zasnovana po priljubljeni zgodbi iz leta 1999. Pripoveduje o majhnem Vampirčku, ki živi z veliko družino v stari vili, a se kljub temu počuti zelo osamljenega. Ker si želi družbe, se odloči obiskovati človeško šolo — a ga tam pričaka presenečenje, saj človeški otroci ponoči spijo. Tako se Vampirček s prijatelji duhovi znajde v posebni nočni šoli, kjer pa krši pravila in v zvezek človeškega dečka Marcelka napiše domačo nalogo. S tem se med njima splete toplo prijateljstvo, ki prek skupnega zvezka premaga meje svetov. Predstava na duhovit in hkrati ganljiv način odpira pomembne teme, kot so osamljenost, smrt, vera in pomen resničnega prijateljstva.

Povezava do originalnega članka

Koncert štirih
2025-09-10 10:00 - 10:45 | Lutkovno gledališče Maribor
Glasbeni kvartet, katerega člani utrjujejo več desetletne glasbene poti v različnih projektih in predvsem kot solo ustvarjalci. So avtorji, kantavtorji. Ideja izhaja iz spontanega preigravanja avtorskih skladb nekega večera v koncertnem zaodrju. Naslednji dan je nekaj ostalo, iskra, in tu je nekakšen glasbeni konglomerat. Preplet ljudskosti Rudija Bučarja, žlahtnosti saksofonista Vaska Atanasovskega, intimnega glasu Severe Gjurin ter liričnega in polno zvočnega kitarista Dejana Lapanje. Zgodil se je zvok in snovanje svojih kompozicij, na še neslišan način. Koncert štirih je projekt, ki je preprost in kompleksen v svojih mnogoterih nabojih različnih in zelo sorodnih si ustvarjalcev. Vreden, da mu prisluhnete!
ZASEDBA
Severa Gjurin • vokal, kitara
Rudi Bučar • vokal, kitara
Dejan Lapanja • vokal, električna in akustična kitara
Vasko Atanasovski • vokal, saksofon, flavta VSTOPNICE
predprodajna cena (do 1. julija 2025) • 21 EUR
redna cena (po 1. juliju 2025) • 25 EUR
Za dijake, študente, upokojence in osebe nad 60 let velja predprodajna cena.

Povezava do originalnega članka

Harms je kriv!
2025-09-10 17:00 | Maribor center / Lutkovno gledališče Maribor, Mala dvorana
15+
Matija Solce, Daniil Harms / Teatro Matita in MCLU Koper / 50 min
Režiser, avtor glasbe Matija Solce
Scenografka Larisa Kazić
Dramaturg Miha Razdrih
Oblikovalec zvoka Ivo Gregorec Sedláček
Izdelovalci lutk in scenografije Matija Solce, Larisa Kazić, Martin Neduha, Ludek Sedlaž, Ivo Gregorec Sedláček
Izvajalec Matija Solce
Imamo ga! Harmsov nelogični stroj. Razbija kozarce, igra simfonije, sproža povedke, zgodbe in predvsem nezgode enega zadnjih nosilcev ruske avantgarde Daniila Šardama Kharmsa Dandana Harmoniusa ali … kogarkoli že. Igralec, lutkar in glasbenik Matija Solce s prefinjeno animacijo mehkih, delno realističnih lutk, z grotesknimi pevskimi in igralskimi pasažami ter z virtuozno instrumentalno glasbo ustvarja situacijsko komiko, ki na ironičen in nežen način sporoča težke teme sedanjega časa in kritizira vse, kar v družbi stremi k ustaljenosti.
Utemeljitev selektorja:
Daniil Harms je eden najbolj priljubljenih avtorjev absurdne stvarnosti, ki nas posrka vase, in gledališča jo skušajo ujeti za glavo ali vsaj za rep. V tem svetu norosti in nelogičnosti je predstava Harms je kriv! bolj harmska od Harmsa samega in je eden najboljših odrskih odgovorov na avtorjev in naš premaknjeni svet. V tej večplastni dekonstrukciji Matija Solce zelo spretno gradi lutkovni kolaž znane predloge in ga zavije v noro bogat, silno zanimiv in skrajno kaotičen izraz, v katerem se potujoči lutkar in glasbenik zlivata in prepletata okoli ene (in morda še kakšne) popolnoma dekonstruirane harmonike.
Povezava do originalnega članka

Druženje ob barvanju 3D figuric in namiznih igrah
2025-09-10 18:00 - 22:00 | Kulturni inkubator
DELAVNICA
Mi barvamo [3d tiskane figurice] + namizne igre
Sreda, 10. september 2025 // 18.00-22.00 // Kulturni inkubator
MKC Maribor v sredo, 10. septembra 2025, od 18. ure dalje vabi v Kulturni inkubator na brezplačno delavnico, na kateri bodo udeleženci lahko barvali 3D tiskane figurice, igrali namizne igre, se pogovarjali o 3D tisku in preizkušali 3D pisala.

Vabljeni na brezplačno delavnico – barvali bomo 3d tiskane minije, igrali namizne igre, se pogovarjali o 3D tisku in igrali s 3D pisali.
Primerno, če bi radi brezplačno preizkusili, potrebujete nasvete ali vas zanima:

izdelava 3d tiskanih izdelkov za namizne igre/wargame/okras/darila,
barvanje zgoraj omenjenega,
priprava plastike za barvanje (predpriprave,osnovna plast -primer, zenitno senčenje),
Podpora pri uporabi čopiča, kontrastnih barv, mokre palete,
namizne igre,
uporaba 3d pisala.

Kako to izgleda? Prideš na delavnico, si izbereš eno izmed mnogih 3D tiskanih figuric, vzameš čopič in barve ter jo – pobarvaš. Vse, kar pobarvate, lahko brezplačno vzamete domov. Če imaš svoje figurice in barve, jih prinesi.
Če ti ni do barvanja, je vedno nekdo na voljo za igranje namiznih iger. Nekaj enostavnejših iger je že tam, od Exploding Kittens do Activityja, vedno pa nekdo prinese nekaj naključnih iger, ki so včasih težje. Če imate doma kakšne družabne igre, ki bi jih radi igrali, vam manjka družbe, ali bi radi personalizirane figurice, jih prinesite s seboj in bomo skupaj našli rešitev.
Primerno je za starejše od 7 let, povprečna starost obiskovalcev je 25 let.
Potrebuješ le dobro voljo in idejo! Vse potrebščine so zagotovljene brezplačno, vendar priporočamo, da oblečete nekaj, kar lahko popackate z barvo.
Prijave niso potrebne, pridete lahko kadarkoli v času trajanja delavnice in ostanete kolikor dolgo želite. Veselimo se druženja!

Povezava do originalnega članka

Dobro jutro, travnik
2025-09-10 18:30 | Lutkovno gledališče Maribor
Pesniško raziskovanje življenja na travniku in ob travniških mlakah – od jutra do večera – z živo glasbo in lutkami.

Povezava do originalnega članka

Festival Maribor 2025
2025-09-11 00:00 - 2025-09-21 00:00 | Maribor center / Maribor
Festival Maribor: Simfonija glasbe in ustvarjalnosti

Festival Maribor stremi k širjenju poslušalstva in razbijanju mitov o klasični glasbi. S pestro ponudbo koncertov, ki segajo od tradicionalnih mojstrovin do sodobnih interpretacij in izzivov, nagovarja tako dolgoletne ljubitelje klasike kot tudi radovedneže.
Posebna pozornost je namenjena najmlajšim obiskovalcem, ki jih festival z interaktivnimi vsebinami in sproščenim vzdušjem uvaja v svet vrhunske glasbene umetnosti.

Festival Maribor ni le festival dobre (klasične) glasbe, je festival s ponosno polstoletno tradicijo in prodornim pogledom, uprtim v prihodnost.

program festivala maribor

Povezava do originalnega članka

Pogovor o predstavah
2025-09-11 10:00 | Maribor center / Lutkovno gledališče Maribor, Avditorij
Pogovor o predstavah bodo vodili udeleženci kritiško-novinarskega seminarja, ki ga vodi dr. Zala Dobovšek, in sicer Tjaša Bertoncelj, dramaturginja, Klara Drnovšek Solina, študentka primerjalne književnosti in južnoslavistike, Maša Jazbec, prevajalka in pedagoginja, Maša Radi Buh, študentka sociologije kulture, Benjamin Zajc, dramaturg, in Nika Švab, dramaturginja.

Povezava do originalnega članka

Dlani lutkovnih tehnologov
2025-09-11 11:00 | Lutkovno gledališče Maribor
Moderatorka Martina Maurič Lazar
Gostje: Žiga Lebar, Gregor Lorenci, Mitja Ritmanič, Zoran Srdić Janežič
Dogodek se navezuje na pogovore s štirimi lutkovnimi tehnologi, objavljenimi v katalogu letošnjega Bienala, kjer mojstri lutkovne tehnologije odkrito in pronicljivo razmišljajo o lutkovni umetnosti, o njeni umeščenosti v slovenski gledališki in kulturni prostor, predvsem pa o svojem delu in sebi. Pogovor z njimi se bo potrudil še dodatno osvetliti njihov prispevek k razvoju in stanju slovenske lutkovne tehnologije, predvsem pa opisati poklic lutkovnega tehnologa, tega redkega in zelo iskanega
poklica. Kje se ga je moč priučiti, kako pristopiti, kako poiskati lutkovne delavnice in znanja o izdelavi lutk ter seveda kako zdržati v tem tako občutljivem delu z rokami, ko se nam ob bok postavlja nova tehnologija? Dlani lutkovnih tehnologov govorijo zase, njihovi “lastniki” pa so izjemni misleci lutkovnosti, pomembni in nepogrešljivi v vsaki zgodbi ustvarjanja z lutko.

Povezava do originalnega članka

Velik lonec, majhna miš
2025-09-11 17:00 | Maribor center / Lutkovno gledališče Maribor, Mala dvorana
2+
Anja Štefan / Hiša otrok in umetnosti / 30 min
Režija: Ajda Rooss
Avtor glasbe: Janez Dovč
Likovna podoba, izdelava scenografije in lutkovna tehnologija: Zala Kalan
Koreografija: Mojca Špik
Oblikovanje svetlobe: Igor Remeta
Izdelava scenskih elementov: David Klemenčič, Sandra Birjukov, Marjan Kunaver
Igra in animacija: Mojca Špik in Tea Vidmar
Velik lonec, majhna miš je intimna glasbena uprizoritev, nastala kot preplet kratkih pesmi, pravljic in izštevank priljubljene slovenske pisateljice, pesnice in pravljičarke Anje Štefan. Dela, predstavljena v predstavi, so le majhen del njenega obsežnega opusa, zbranega v antologiji Svet je kakor ringa raja (Mladinska knjiga, 2015). Njena poezija s prefinjenim občutkom za ritem in rimo odpira vrata v pravljične svetove, kjer vsakdanji trenutki zasijejo s pridihom čarobnosti in skrivnostnosti.
V uprizoritvi Velik lonec, majhna miš poetični verzi oživijo kot melodija, prefinjen gib in vizualne preobrazbe pa razkrivajo skrite plasti pesniških svetov. Ustvarjena je čarobna uprizoritvena izkušnja, v kateri besede dobijo novo, gledališko življenje. Najmlajši gledalci bodo potovanje skozi te pravljične svetove doživeli kot subtilen preplet različnih umetniških izrazov. Poezija, glasba, gibi in likovnost se stapljajo v harmonično celoto, ki jih popelje na nepozabno popotovanje, polno domišljije in čudes.
Več o gostujoči predstavi lahko preberete tukaj: https://www.frufru.si/predstave/velik-lonec-majhna-mis/

Povezava do originalnega članka

Delavnica in plesna predstava: Čigave oči?
2025-09-11 17:00 - 22:00 | Kulturni inkubator
DELAVNICA IN PLESNA PREDSTAVA
Patricija Crnkovič: ČIGAVE OČI?
Četrtek, 11. september 2025 // delavnica ob 17.00, predstava ob 20.00 // Kulturni inkubator

V četrtek, 11. septembra 2025, bo v Kulturnem inkubatorju ob 17. uri raziskovalna delavnica s področja raziskovanja performativnih praks, ob 20. uri pa bo sledila sodobna plesna predstava Patricije Crnkovič ČIGAVE OČI? Vstop je prost.

“… , Patricija Crnkovič odpira nov list ustvarjalnosti, ko v svoji aktivni, vendar nemi komunikaciji z lastnim telesom, želi v telesni snovnosti zaznati svoj ustvarjalni utrip in mu tudi zna slediti. Ko ni vodilo le misel, ampak živa telesna substanca. ”
– iz kritike Daliborke Podboj
PROGRAM
17.00
DELAVNICA: TELO ONKRAJ POGLEDA IN POGOVOR (15+)
Telo onkraj pogleda je gibalno – raziskovalna delavnica, ki skozi somatske pristope, improvizacijsko formo in pogovor vabi v raziskovanje potencialov lastne telesnosti in performativne prakse. Skupaj se bomo dotaknili vprašanj mej med objektivnim in subjektivnim, stika med telesnim nadzorom in svobodo ter izražanja iz prostora pristnosti.
Na pogovoru bo sodelovala mag.sociologinja Ana Cvelfar.
*** *** ***
20.00
ČIGAVE OČI?
ČIGAVE OČI? je plesna predstava, ki se poglablja v ponotranjeni moški pogled – tisti pogled, ki ospoljuje telo, ga objektivizira, nadzira in estetizira. To je pogled, ki določa, kako naj bo telo videti, kako naj se giblje, komu naj ugaja. Kdo me gleda? Koga gledam? In skozi čigave oči gledam samo sebe?
Plesno telo – zlasti žensko telo – je ujeto v mrežo pričakovanj: koreografskih, družbenih, estetskih. Postaja produkt, podaljšek kapitalistične in patriarhalne matrice, kjer se telo meri, primerja, normira. A kaj se zgodi, ko telo ne želi več služiti pogledu? Ko se ne odziva več na zahteve zunanjosti?
Predstava se skozi feministično optiko in radikalno utelešenost upira instrumentalizaciji telesa. Ples kot prostor osvobajanja, telesnost kot prostor vednosti, gibanje kot dejanje upora. Čigave oči? se ne sprašuje le o gledanju, temveč o možnosti ponovnega utelešenja – o tem, kdaj in kako lahko telo postane subjekt, nosilec izkušnje, in ne le podoba za druge.

Zasnova in izvedba: Patricija Crnkovič // Avtorska glasba: Gašper Selko // Glas, soustvarjanje glasbe: Teja Poljanšek // Dramaturško svetovanje: Zala Mojca DeLyria // Koreografska podpora: Tjaša Bucik // Oblikovanje luči: Hotimir Knific // Zahvale: Leja Jurišić, Tilen Jeras, Aleš Skaza, Aksel d.o.o. // Partnerji: Center kulture Španski borci, Javni zavod za kulturo Kamnik, Mladinski kulturni center Maribor – MKC Maribor, Plesni forum Celje, Libero Dance Center
Projekt sofinancira: Ministrstvo za kulturo RS, Občina Kamnik

Povezava do originalnega članka
